**17. NEDELJA MED LETOM – KRIŠTOFOVA NEDELJA,**

**25. julij 2021**

**Godovi:**

|  |  |  |
| --- | --- | --- |
| Ponedeljek  Torek  Sreda  Četrtek  Petek  Sobota  Nedelja | 26.7.  27.7.  28.7.  29.7.  30.7.  31.7.  1.8. | sv. JOAHIM in ANA, starša Device Marije;  sv. GORAZD, KLIMENT in DRUGI UČENCI sv. Cirila in Metoda;  sv. VIKTOR, papež;  sv. MARTA, svetopisemska žena;  sv. PETER KRIZOLOG, škof in cerkveni učitelj;  sv. IGNACIJ LOJOLSKI, redovni ustanovitelj jezuitov;  sv. ALFONZ LIGVORIJ, škof in cerkveni učitelj. |

**Danes teden: 18. NEDELJA MED LETOM**

V ponedeljek obhajamo god Marijinih staršev svetega Joahima in Svete Ane. Čeprav nam Sveto pismo ničesar ne pove o Marijinih starših, ju cerkveno izročilo že od 2. stoletja naprej imenuje Ana in Joahim. Po Jakobovem evangeliju sta bila brez otrok. Nekoč sta ločeno v molitvi prosila Gospoda za usmiljenje. Oba je obiskal Gospodov angel in jima obljubil otroka. V goreči želji, da bi si čimprej podelila to izkušnjo, sta se srečala pri mestnih vratih in se presrečna objela. »Joahim in Ana, neizmerno blagoslovljena zakonca! Vse stvarstvo vama je hvaležno. Kajti po vama je Stvarnik prejel dar, lepši od vseh drugih darov: brezmadežno mater, edino, ki ga je bila vredna.« (sv. Janez Damaščan).

**Na 18. nedeljo med letom, 1. avgusta bo obhajal svojo srebrno mašo, 25 let duhovništva, pater dr. Milan Žust iz Hleviš. V čim večjem številu se udeležimo njegove srebrne maše in ga podprimo tudi s svojimi molitvami. Pol ure pred mašo bo molitev rožnega venca. Na koncu maše bo zanj darovanje, katerega priporočam. Po maši bo pogostitev za vse navzoče na prostoru pred cerkvijo. Naprošam gospodinje za pecivo za pogostitev.**

**V četrtek ob 19. uri se bo v dvorani župnišča delal krancelj iz bršljana za okrasitev mlajev pred cerkvijo. Žene in dekleta lepo vabljene v čim večjem številu.**

**Svete maše:**

**NEDELJA, 25.7. ob 9 h + Ivan Guzelj, obletna**

**SOBOTA, 31.7. ob 9 h + Kozarjevi, Smrečje**

**NEDELJA, 1.8. ob 9 h po namenu srebrnomašnika**

**+ Justina Trček, dano iz Šentjošta**

**+ Stanislava Buh, Lavrovec**